Odense Adresse-Contoirs Efterretninger, 1841-08-05
Politisk Oversigt. Storbrittannien, Fra China havde Man i London den 30 Juli intet Nyt af Betydenhed: Man vidste kun, at Admiral Bremer var med Forstærkninger afseilet fra Caleutta til Canton. - Fra de nordamerikanske Fristater havde Man derimod den vigtige Nyhed, at den øverste Domstol i Nyyork havde vægret sig ved at sætte Leod i Frihed, men havde derimod ifølge Anklagen for Mordbrand erklæret, at han skulde stilles for de ordinaire Domstole. Denne Fremgangsmaade troede Man først i Nyyork vilde bevæge den engelske Gesandt Hr. Fox, til øieblikkeligen at forlange sine Passer, saa at der paany gaves Udsigter til en Krig med Engelland; men Gesandtens befrygtede Afreise skete ikke, og Man ventede derfor, at det dog vilde lykkes den Anklagedes Advocat at bevise sin Clients Alib(o: Tilstedeværelse paa andet Sted, end det, hvor den paaklagede Forbrydelse gik for sig). - Fra Canada meldes kun, at der i det nye lovgivende Kammer har fundet en Nævekamp Sted mellem tvende Deputerede og at denne formodentlig vil drage en Duel efter sig. - Fra selve Jndlandet ere Journalerne fulde af Kritiker over en Tale, som den formeentlige nye Premierminister, Sir Robert Peel, har holdt til sine Vælgere i Tamworth. "Man spørger mig - sagde han blandt Andet stadigen om hvad jeg vil gjøre, ifald jeg kommer til Ministeriet. Dette Spørgsmaal, mine Herrer, vil jeg besvare, naar jeg først faaer hiin Post. For Øieblikket har jeg kun det Raad: afskedige dem, der nu sidde i Embedet, thi de have ikke og de have aldrig havt Parlamentets Tiltro. Tag en anden Læge; den Syge har ingen Tillid til den Ruværende. Ministrene fandt ham karsk, men efterlade ham syg, og nu spørge de mig, hvilken Recept jeg vil foreskrive. Men jeg vil tøve med at give mine Raad, indtil jeg formeligt bliver kaldet. Jngen ordentlig Læge, men kun en Qvaksalver foreskriver Medikamenter for han har talt med Patienten og følt hans Puls. Jeg agter sletikke - saaledes som Aviserne have fortalt det – at reise til Paris, jeg bliver roligt siddende her indtil den 19 August (da Debatterne skulle begynde i Parlamentet). Heller ikke har jeg nogensinde sagt, at jeg vilde i 6 Uger omvende Dronningen til Torysmus. J sin Tid sagde Journalerne, at Lord Brougham skulde have pralet af at ville ved en Flaske Portviin bringe Georg IV til at gaae over til Whiggerne. Slige Talemaader, bruger hverken Brougham eller jeg Dronningen agter heller ikke paa slig Snak. Det er overhovedet uforsvarligt, hvorledes den ministerielle Presse fremstiller Dronningen, nemlig ikke som et heelt Folks elskede Dronning - det er hun -, men som Hovedet for et Parti i Staten - og det er hun ikke." (Og virkelig skal ifølge en Corresp. Art. til Preussische Staatzeit. Dronningen for nylig udtrykkeligen have erklæret, at hun ikke havde Noget imod Sir Peel; han var en duelig og redelig Mand, og personligt havde hun Jntet imod ham at indvende. Ogsaa gives der politiske Grunde, hvorfor Victoria maaskee bør holde paa Sir Deel og de Conservative, idet disse aldrig have gjort fælleds Sag med O'Connel og hans Parti, der stadigt arbeider paa Jrlands Adskillelse fra Engelland, og paa Catholicismens Seir over Protestantismen.) - J Manchester have efter Børsenhaller 13, Huse med 300,000 Pd. Sterling standset deres Udtællinger.